Օրերս հայտնի դարձավ, որ ոստիկանության Գյումրիի բաժնում համայնքի ղեկավարի տեղակալից գրություն է ստացվել, թե համայնքին պատկանող «ԳԱԶ-13» ավտոմեքենան գտնվել է Կարեն Դեմիրճյանի փողոցի թիվ 9 հասցեում` նախկին «Բնակտնտեսություն» ընկերության ավտոտնակում: Նույն օրն առավոտյան Գյումրիի քաղաքապետարանի կողմից ավտոտնակը կնքվել և ի պահ է հանձնվել նշված ընկերության պահակին` մինչև հետագա տնօրինման հարցի լուծումը: Սակայն ժամեր անց պարզվել է, որ առանց համապատասխան թույլտվության պոկվել է ավտոտնակի կաղապարակնիքը, և ավտոմեքենան փախցրել են: